stanford-oval/wikipedia huggingface dataset:
David Berry
Filmografiaa > Televisiosarjat

Neiti Fisherin etsivätoimisto (2012, yksi jakso) – Alastair
Home and Away (2012, kymmenen jaksoa) – Logan meyer
Kotiin takaisin (2013–2018, 56 jaksoa) – James Bligh
Outlander – Matkantekijä (2016–2020, yhdeksän jaksoa) – Lordi John Grey
Aiheesta muualla

Kuvia tai muita tiedostoja aiheesta David Berry Wikimedia Commonsissa
David Berry Internet Movie Databasessa. (englanniksi)
Suurkissat

| Panthera |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Alaheimo::  Isot kissat Pantherinae
Suku::  Suurkissat Panthera  Oken, 1816
Lajit
 Leijona Panthera leo  Jaguaari Panthera onca  Leopardi Panthera pardus  Tiikeri Panthera tigris  Lumileopardi Panthera uncia 
Katso myös
   Suurkissat Wikispeciesissä   Suurkissat Commonsissa 
Infobox OKNimi-testi OK: 
Suurkissat[lähde? ] (Panthera) on kissaeläinten suku. Sukuun kuuluu viisi suurikokoista lajia, joista useimmat jaetaan edelleen alalajeihin.
Nisäkäsnimistötoimikunnan ehdotus suvun suomenkieliseksi nimeksi on ”Suurkissat”.
Lajit ja alalajit

Leijona (Panthera leo )
(useita alalajeja)
Jaguaari (Panthera onca)
Leopardi eli pantteri (Panthera pardus )
(useita alalajeja)
Tiikeri (Panthera tigris )
Siperiantiikeri (Panthera tigris altaica)
Kiinantiikeri (Panthera tigris amoyensis)
Balintiikeri (Panthera tigris balica)
Indokiinantiikeri (Panthera tigris corbetti)
Malakantiikeri (Panthera tigris jacksoni)
Jaavantiikeri (Panthera tigris sondaica)
Sumatrantiikeri (Panthera tigris sumatrae)
Intiantiikeri (Panthera tigris tigris)
Kaspiantiikeri (Panthera tigris virgata)
Lumileopardi (Panthera uncia)
State & Main – tienristeyksessä

| State & Main – tienristeyksessä> State and Main |
| --- | --- |

Ohjaaja:  David Mamet
Käsikirjoittaja:  David Mamet
Tuottaja:  Sarah Green
Säveltäjä:  Theodore Shapiro
Kuvaaja:  Oliver Stapleton
Leikkaaja:  Barbara Tulliver
Pääosat:   Alec Baldwin  Charles Durning  Clark Gregg  Philip Seymour Hoffman  Patti LuPone  William H. Macy  Sarah Jessica Parker  David Paymer  Rebecca Pidgeon  Julia Stiles 
Valmistustiedot
Valmistusmaa:  Yhdysvallat
Levittäjä:  Fine Line Features Netflix
Ensi-ilta:  2000
Kesto:  106 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
State & Main – tienristeyksessä (State and Main) on vuonna 2000 ensi-iltansa saanut David Mametin käsikirjoittama ja ohjaama elokuva.
Juoni

Elokuvan ”The Old Mill” kuvausryhmä sekoilee pienessä Uuden Englannin kaupungissa. Siellä piti olla mylly, mutta vasta paikan päällä selviää että se paloi vuosikymmeniä sitten. Ohjaaja (William H. Macy) kuitenkin arvelee löytämänsä käsikirjoittajan (Philip Seymour Hoffman) pelastavan heidät pulasta, tietämättä että kirjoittaja kärsii pahasta tyhjän paperin kammosta. Elokuvan ulkomainen kuvaaja suututtaa paloaseman väen, miestähti (Alec Baldwin) vikittelee paikallisia teinityttöjä ja naistähti (Sarah Jessica Parker) vaatii lisäkorvausta jo sovitusta alastonkohtauksesta.
Strasbourgin valat

Strasbourgin valat vuodelta 842 on maailman ensimmäinen tunnettu ranskankielinen kirjallinen dokumentti. Valoissa Kaarle Suuren pojan Ludvig Hurskaan lapset Ludvig Saksalainen ja Kaarle Kaljupää lupaavat auttaa toisiaan veljeään Lotharia vastaan.
Vala on kirjoitettu selvästi latinasta eroavalla kielellä:
»Pro deo amur et pro christian poblo et nostro commun salvament, d'ist di in avant, in quant deus savir et podir me dunat, si salvarai eo cist meon fradre Karlo et in aiudha et in cadhuna cosa, si cum om per dreit son fradra salvar dist, in o quid il mi altresi fazet, et ab Ludher nul plaid nunquam prindrai, qui meon vol cist meon fradre Karle in damno sit.»
Nykyranskaksi käännettynä teksti kuuluu:
»Pour l'amour de Dieu et pour le peuple chrétien et notre salut commun, à partir d'aujourd'hui, en tant que Dieu me donnera savoir et pouvoir, je secourrai ce mien frère Charles par mon aide et en toute chose, comme on doit secourir son frère, selon l'équité, à condition qu'il fasse de même pour moi, et je ne tiendrai jamais avec Lothaire aucun plaid qui, de ma volonté, puisse être dommageable à mon frère Charles.»
Vala on käännetty myös germaaniselle muinaisyläsaksan kielelle:
»In Godes minna ind in thes christianes folches ind unser bedhero gealtnissi, fon thesemo dage frammordes, so fram so mir Got geuuizci indi mahd furgibit, so haldih tesan minan bruodher, soso man mit rehtu sinan bruodher scal, in thiu, thaz er mig sosoma duo ; indi mit Ludheren in nohheiniu thing ne gegango, zhe minan uuillon imo ce scadhen uuerhen.»
State Bank of India

| State Bank of India |
| --- | --- |

Yritysmuoto:  julkinen osakeyhtiö, valtionyhtiö
Osake:  BSE: 500112, NSE: SBIN, LSE: SBID; ISIN: INE062A01020; osa BSE Sensex ja CNX Nifty -osakeindeksejä
ISIN:  US8565522039
Perustettu:  1806
Puheenjohtaja:  Arundhati Bhattacharya
Avainhenkilöt:  B. Sriram, V. G. Kannan, Praveen Gupta
Kotipaikka:  State Bank Bhavan, Corporate Centre, Madame Cama Road Nariman Point, Mumbai 400021, Intia
Toimiala:  pankki
Henkilöstö:  213 238
Omistaja:  pääomistaja Intian valtio
Kotisivu:  www.sbi.co.in
Infobox OKVirheellinen NIMI-arvo: 
State Bank of Indian Mumbain pääkonttori iltavalaistuksessa.
State Bank of India (SBI) on suuri intialainen vuonna 1806 perustettu pankkikonserni. Se tarjoaa asiakkailleen henkilö- ja yrityspankkipalveluja Intiassa ja kansainvälisesti sekä omaisuudenhoitopalveluja. Pankin kotipaikka on Mumbai. Pankkikonsernin taseen perusteella State Bank of India on Intian suurin pankki. Se sijoittui taseella mitaten (432,57 mrd. USD) kansainvälisesti sijalle 58. sadan maailman suurimpiin kuuluvan pankin listalla (2015).  Pankki palvelee asiakkaitaan 22 887 toimipisteen ja 54 560 pankkiautomaatin välityksellä. SBI:llä on viisi samaan pankkiryhmään kuuluvaa yhteistyöpankkia Intiassa.
Yhtiömuodoltaan State Bank of India on julkinen osakeyhtiö. Yhtiön osake noteerataan sekä Bombayn pörssissä (BSE), Intian kansallisessa pörssissä (NSE) että Lontoon pörssissä (LSE). Pääomistaja on Intian valtio.
Yhdysvaltalainen talousjulkkaisu Forbes luokitteli State Bank of Indian vuonna 2015 Intian toiseksi ja maailman 152. suurimmaksi julkiseksi osakeyhtiöksi.  Konsernin liikevaihto oli 40,8 miljardia dollaria ja liikevoitto 2,35 miljardia dollaria (2014).  Taseensa perusteella  pankki luokiteltiin vuonna 2015 maailman 58. suurimmaksi julkisesti noteeratuksi pankiksi.
Aiheesta muualla

Kuvia tai muita tiedostoja aiheesta State Bank of India Wikimedia Commonsissa
State Bank of India (englanniksi) (economictimes.indiatimes.com)
Daniella Shutov

| Daniella Shutov> Henkilötiedot |
| --- | --- |
Syntynyt: 5. syyskuuta 2001 (ikä 23) Mikveh Israel, Tel Avivin hallintoalue
Kansalaisuus:   Israel
Potkunyrkkeilijä
Aktiivisena:  2017–
Pituus:  160 cm
Paino:  48 kg
Kätisyys:  oikea
Tilastot
Ottelut:  11
Voitot:  5
Tappiot:  6
| Mitalit> Maa:   Israel.Naisten potkunyrkkeily.MM-kilpailut  | Mitalit> Maa:   Israel.Naisten potkunyrkkeily.MM-kilpailut  | Mitalit> Maa:   Israel.Naisten potkunyrkkeily.MM-kilpailut  | Maa:   Israel> Naisten potkunyrkkeily. |
| --- | --- | --- | --- |
|  Hopeaa | Sarajevo 2019 | -48kg |  |
|  Pronssia | Jesolo 2021 | -48kg |  |
Nuorten potkunyrkkeily
| MM-kilpailut  | MM-kilpailut  | MM-kilpailut  |  |
|  Kultaa | Jesolo 2018 | -48 kg |  |
Daniella Pashayev (s. 5. syyskuuta 2001 Mikveh Israel, Tel Avivin hallintoalue) on israelilainen potkunyrkkeilijä. Hän voitti WAKO-liiton nuorten maailmanmestaruuden 2018. Aikuisten tasolla Shutov saavutti parhaimmillaan MM-hopeaa. Hän on otellut myös yhden vapaaottelun, joka päättyi tappioon.
Potkunyrkkeily

Shutov oli mukana syyskuussa 2017 WAKO-liiton nuorten EM-kilpailuissa Makedoniassa, jossa hän sijoittui yhdeksänneksi.
Potkunyrkkeily > Nuorten Euroopan mestaruus (2018)

Syyskuussa 2018 Shutov saavutti Italiassa järjestetyissä maailmanmestaruuskilpailuissa kultaa voitettuaan kaikki kolme ottelua.
Elokuussa 2019 hän oli vielä mukana viimeistä kertaa nuorten EM-kilpailuissa Unkarissa. Shutov sijoittui viidenneksi.
Potkunyrkkeily > MM-hopeaa (2019) ja MM-pronssia (2021)

Lokakuussa 2019 Shutov saavutti MM-hopeaa hävittyään loppuottelussa Elena Cardonille.
Syyskuussa 2021 Shutov oli mukana Unkarin maailmancupissa, jossa hän sijoittui viidenneksi. Seuraavan kerran Shutov saavutti menestystä MM-tasolla lokakuussa 2021 Italiassa, jossa hän voitti pronssia.
Potkunyrkkeily > Vuosi 2022 ja loukkaantuminen

Shutov oli mukana kolmessa turnauksessa vuonna 2022. Ensin toukokuussa hän oli mukana Turkin Openissa, jossa Shutov sijoittui viidenneksi voitettuaan yhden ottelun. Heti perään kesäkuussa Shutov osallistui Unkarin maailmancupiin, jossa hän sijoittui viidenneksi. Marraskuussa Shutov oli mukana ensimmäistä kertaa EM-kilpailuissa aikuisten tasolla. Hän hävisi avausottelunsa ja sijoittui yhdeksänneksi. Turnauksen jälkeen hän ilmoitti sosiaalisessa mediassa pitkään jatkuneesta polvivammasta, jonka myötä Shutov kertoi pitävänsä taukoa kilpailemisesta.
Vapaaottelu

Shutov otteli ensimmäisen kerran vapaaottelussa maaliskuussa 2021. Ottelu käytiin UAE Warriors 18 -tapahtumassa, jossa hän kohtasi myös ensimmäistä ammattilaisotteluaan käyneen Mariagiovanna Vain. Shutov hävisi kamppailun käsilukolla ensimmäisen erän lopussa.
Szymon Goldberg

Szymon Goldberg (1. kesäkuuta 1909 Włocławek, Puola – 19. heinäkuuta 1993 Ōyama, Japani) oli syntyjään puolalainen, yhdysvaltalaistunut viulisti ja kapellimestari.
Goldberg soitti viulua lapsuudessaan Varsovassa. Vuonna 1917 hän lähti Berliiniin, jossa sai viulunsoiton opetusta Carl Fleschiltä. Hän piti vuonna 1921 resitaalin Varsovassa ja toimi Dresdenin filharmonikkojen konserttimestarina vuosina 1925–1929. Hän työskenteli myös jousitriossa, jossa hänen lisäkseen olivat jäseninä Paul Hindemith ja Emanuel Feuerman. Vuonna 1929 Goldberg sai nimityksen Berliinin filharmonikkojen konserttimestariksi, mutta hän joutui luopumaan tehtävistään vuonna 1934, vaikka Wilhelm Furtwängler yritti suojella tätä ja orkesterin muita juutalaisia jäseniä.
Tämän jälkeen Goldberg kiersi Euroopassa. Vuonna 1938 hän teki Yhdysvaltain-debyyttinsä New Yorkissa. Kiertäessään Aasiassa hän joutui japanilaisten internoimaksi Jaavalla vuosiksi 1942–1945. Sittemmin hän lähti Yhdysvaltoihin, jonka kansalaisuuden sai vuonna 1953. Vuosina 1951–1965 hän kuului Aspenin musiikkijuhlien henkilökuntaan. Työ Aspenin juhlilla johti Festival Quartet -pianokvartetin perustamiseen Victor Babinin, William Primrosen ja Nikolai Graudanin kanssa. Samanaikaisesti Goldberg toimi kapellimestarina; vuonna 1955 hän perusti Amsterdamissa Alankomaiden kamariorkesterin, jota johti seuraavien 22 vuoden ajan. Tämän jälkeen hän toimi Manchester Cameratan kapellimestarina (1977–1979). Vuonna 1969 Goldberg muutti asumaan Lontooseen ja vuonna 1978 jälleen Yhdysvaltoihin.
Goldberg opetti Yalen yliopistossa vuosina 1978–1982, Juilliard Schoolissa vuodesta 1978, Curtis Institute of Musicissa vuodesta 1980 ja Manhattan School of Musicissa vuodesta 1981. Vuodesta 1990 kuolemaansa saakka hän johti Japanin uutta filharmonista orkesteria. Hän oli asunut vuodesta 1987 Japanissa, jossa myös työskenteli vierailevana professorina Toho Gakuen -musiikkikoulussa. Hän oli ensimmäisen vaimonsa kuoleman jälkeen mennyt naimisiin japanilaisen pianisti Miyoko Yamanen kanssa.
Goldberg levytti Wolfgang Amadeus Mozartin viulusonaatit ja modernia viuluohjelmistoa. Hänen kanssaan duopareina työskentelivät pianistit Lili Kraus ja Radu Lupu.
Davyd Tšerkaskyi

| Davyd Tšerkaskyi> Henkilötiedot |
| --- | --- |
Syntynyt: 23. elokuuta 1932 Špola, Tšerkasyn alue, Ukrainan SNT
Kuollut: 30. lokakuuta 2018 Kiova (86 vuotta)
Ammatti:  elokuvaohjaaja ja käsikirjoittaja
Aiheesta muualla
IMDb 
Elonet
Davyd Janovytš Tšerkaskyi (ukr. Давид Янович Черкаський; 23. elokuuta 1932 Špola, Tšerkasyn alue, Ukrainan SNT[lähde? ] – 30. lokakuuta 2018) oli neuvostoliittolainen ja ukrainalainen animaatioelokuvien ohjaaja, käsikirjoittaja ja animaattori.
Tšerkaskyi tuli tunnetuksi Neuvostoliiton aikana animaatioelokuvillaan. Tšerkaskyin ohjaama animaatiosarja Kapteeni Vrunhelin (Wrungelin) seikkailut (ukr. «Пригоди капітана Врунгеля», Pryhody kapitana Vrunhelja, jaksot 1–13 vuosina 1976–1979) uudisti neuvostoliittolaista animaatioelokuvaa, saavutti laajan suosion ja kulttielokuvan aseman. Teos nostettiin sittemmin Ukrainan elokuvahistorian sadan parhaan elokuvan listan sijalle 18 (Dovženko-keskus, 2021).
Tšerkaskyi sai tunnustuksena työstään muun muassa Ukrainan kansantaiteilijan aseman.
Huomautuksia

↑  Kavi käyttää Elonetissä muotoa David Tsherkasski
↑  Vapaa suomennos, elokuvan virallinen suomenkielinen nimi ei ole kirjoittajan tiedossa.
Aiheesta muualla

Давид Черкасский: «С Богом я «в ладах» - haastattelu Argumenty i fakty -lehdessä (34 (575), 22.8.2007) (venäjäksi) (aif.ua)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Черкаський Давид Янович
Käännös suomeksi
Säämäjärven piiri

Säämäjärven piiri (ven. Сямозерский район, Sjamozerski raion) on entinen piiri Karjalan tasavallan alueella. Piiri perustettiin vuonna 1927, jolloin siihen yhdistettiin aiemmista volosteista eli kunnista koko Säämäjärvi ja osa Vieljärvestä.
Piirin pinta-ala oli 2 730 km², ja siihen kuului 169 kylää. Piirissä oli 8 kyläneuvostoa: Tsalkinselän, Lahden, Veskelyksen, Sässönän, Kungojärven, Säämäjärven, Savinovan ja Salmenniskan kyläneuvostot. Piirin keskuksena toimi Jessoilan kylä. Neuvostoliiton vuoden 1926 väestönlaskennan mukaan piirissä oli 10 215 asukasta, joista 141 oli venäläisiä, 9 867 karjalaisia, 119 suomalaisia ja 2 muita kansallisuuksia.
Vuoteen 1933 tultaessa piiri oli lakkautettu ja sen alue liitetty Prääsän piiriin. Vuonna 1935 alueen länsiosasta liitettiin alueita Vieljärven piiriin, joka lakkautettiin 1950-luvun puolivälissä. Pieniä osia entisestä Säämäjärven piiristä kuuluu nykyään myös Kontupohjan piiriin ja Suojärven piiriin.
Creedence Clearwater Revival (albumi)

| Creedence Clearwater Revival Creedence Clearwater Revival |
| --- | --- | --- |

Studioalbumin tiedot
 Äänitetty : lokakuussa 1967 &  tammi – helmikuussa 1968 Coast Recordersilla, San Franciscossa, Kaliforniassa
 Julkaistu: 5. heinäkuuta 1968
 Tuottaja(t): Saul Zaentz
 Tyylilaji: blues rock rhythm and blues psykedeelinen rock
 Kesto: 33.17
 Levy-yhtiö: Fantasy Records
Listasijoitukset
  2. (16. marraskuuta 1968)    52. (1968)
Creedence Clearwater Revivalin muut julkaisut
|   | Creedence Clearwater Revival 1968 | Bayou Country 1969 |
Creedence Clearwater Revival on yhdysvaltalaisen rock-yhtye Creedence Clearwater Revivalin esikoisalbumi, joka julkaistiin vuoden 1968 heinäkuussa. Sille sisältyvät yhtyeen kuuluisat cover-kappaleet ”I Put a Spell on You” sekä ”Suzie Q”. Tyyliltään albumi on blues rock -voittoinen sisältäen myös vaikutteita psykedeelisestä rockista erilaisten äänitehosteiden muodossa.
Albumi ei ollut ilmestyessään suuri menestys yhtyeen kotimaassa – se pääsi Yhdysvaltain Billboard 200 -listalla sijalle 52. Sen sijaan Ranskassa levy pääsi listakakkoseksi. Levyn vuonna 2008 ilmestynyt 40th Anniversary Edition sisältää alkuperäisen albumin lisäksi neljä bonuskappaletta.
Kappale ”Porterville” oli mukana vuonna 2007 ilmestyneessä elokuvassa Erämään armoille.
Kappaleet

A-puoli
I Put a Spell on You – 4.33 ( säv. Screamin' Jay Hawkins )
Nauhoitettu helmikuussa 1968.
The Working Man – 3.04 ( säv. John Fogerty )
Nauhoitettu helmikuussa 1968.
Suzie Q – 8.37 ( säv. Eleanor Broadwater/Dale Hawkins/Stanley S. Lewis )
Nauhoitettu 19. tammikuuta 1968. John ja Tom Fogerty jakoivat laulutehtävät tässä kappaleessa. John lauloi ensimmäisen ja kolmannen säkeistön, Tom toisen.
B-puoli
Ninety-Nine and a Half (Won't Do) – 3.39 ( säv. Stephen Lee Cropper/Eddie Lee Floyd/Wilson Pickett )
Nauhoitettu helmikuussa 1968.
Get Down Woman – 3.09 ( säv. J. Fogerty )
Nauhoitettu helmikuussa 1968
Porterville – 2.24 ( säv. J. Fogerty )
Nauhoitettu lokakuussa 1967. Julkaistu aiemmin singlenä marraskuussa 1967. Se oli viimeinen single, jonka yhtye julkaisi nimellä The Golliwogs.
Gloomy – 3.51 ( säv. J. Fogerty )
Nauhoitettu helmikuussa 1968.
Walk on the Water – 4.40 ( säv. J. Fogerty/Tom Fogerty )
Nauhoitettu helmikuussa 1968. Tämä kappale on uusi versio kappaleesta ”Walking on the Water”, jonka yhtye levytti singlenä vuonna 1966, kun heidät vielä tunnettiin nimellä The Golliwogs.
Kappaleet > 40th Anniversary Edition -painoksen bonuskappaleet

Call It Pretending – 2.09 (”Porterville”-singlen b-puoli)
Before You Accuse Me – 3.24 (1968 Outtake)
Ninety-Nine and a Half (Won't Do) – 3.47 (Live at The Fillmore, 14.3.1969)
Suzie Q – 11.45 (säv. Live at The Fillmore, 14.3.1969)
Singlet

”Suzie Q” (kesäkuu 1968)
”I Put a Spell on You” / ”Walk on the Water” (lokakuu 1968)
Kokoonpano

John Fogerty – laulu, soolokitara
Tom Fogerty – rytmikitara, laulu
Stu Cook – bassokitara
Doug Clifford – rummut
Aiheesta muualla

Antti Marttinen: Creedence Clearwater Revival. Soundi 7/2000.
State Farm Arena

| State Farm Arena |
| --- | --- |

Rakennuksen tiedot
Sijainti:  1 Philips Drive NW Atlanta, Georgia 30303
Koordinaatit:  33°45′26″N, 84°23′47″W
Avattu:  syyskuussa 1999
Omistaja:  Atlanta Spirit, LLC
Kustannukset:  213,5 miljoonaa USD
Käyttäjät
 Atlanta Thrashers (NHL) (1999–2011) Atlanta Hawks (NBA) 
Katsojakapasiteetti
 18 545 – 21 000 tilaisuudesta riippuen. 
Lisää rakennusartikkeleitaArkkitehtuurin teemasivulla
State Farm Arena on sisätila-areena Atlantassa, Georgiassa. Se on NBA:ssa pelaavan Atlanta Hawksin kotihalli.
Philips Arena avattiin vuonna 1999 paikalla, jolla vuoteen 1997 asti oli Omni Coliseum. Sen ympäristössä sijaitsevat myös muun muassa CNN:n päämaja CNN Center, Georgia World Congress Center ja Georgia Dome -stadion.
Tapahtumia

WCW Nitro
WWE Royal Rumble
NBA:n tähdistöottelu 2003
NHL:n tähdistöottelu 2007
Aiheesta muualla

Kuvia tai muita tiedostoja aiheesta State Farm Arena Wikimedia Commonsissa
Areenan kotisivut (Arkistoitu – Internet Archive)
Suhteet sekaisin

| Suhteet sekaisin> Town & Country |
| --- | --- |
 Elokuvan juliste
Ohjaaja:  Peter Chelsom
Käsikirjoittaja:  Michael Laughlin Buck Henry
Tuottaja:  Michael De Luca Lynn Harris Sidney Kimmel
Säveltäjä:  Rolfe Kent
Kuvaaja:  William A. Fraker
Leikkaaja:  David Moritz Claire Simpson
Pääosat:  Warren Beatty Diane Keaton
Valmistustiedot
Valmistusmaa:   Yhdysvallat
Tuotantoyhtiö:  FR Production, Longfellow Pictures, New Line Cinema
Levittäjä:  New Line Cinema Netflix
Ensi-ilta:  2001
Kesto:  104 min
Alkuperäiskieli:  englanti
Budjetti:  105 000 000$
Aiheesta muualla
IMDb 
Elonet
AllMovie
Infobox OKNimi-testi OK: 
Suhteet sekaisin on Peter Chelsomin ohjaama yhdysvaltalainen elokuva vuodelta 2001. Sen pääosia näyttelevät Warren Beatty ja Diane Keaton. Romanttisessa komediassa Beatty esittää newyorkilaista arkkitehtia Porter Stoddardia ja Keaton hänen vaimoaan. Elokuvan kaupallinen menestys oli varsin kehno: sen tuotantobudjetti oli noin 105 miljoonaa dollaria ja elokuva tuotti maailmanlaajuisesti lipputuloina hieman yli 10 miljoonaa.
Näyttelijät

| 0 | 1 | 2 |
| --- | --- | --- |
|  Warren Beatty  | … |  Porter Stoddard   |
|  Diane Keaton  | … |  Ellie Stoddard   |
|  Andie MacDowell  | … |  Eugenie Claybourne   |
|  Garry Shandling  | … |  Griffin Miller   |
|  Jenna Elfman  | … |  Auburn   |
|  Nastassja Kinski  | … |  Alex   |
|  Goldie Hawn  | … |  Mona Miller   |
|  Charlton Heston  | … |  Eugenien isä   |
|  Marian Seldes  | … |  Eugenien äiti   |
|  Josh Hartnett  | … |  Tom Stoddard    |
|  Tricia Vessey  | … |  Alice Stoddard   |
|  William Hootkins  | … |  Barney   |
|  Terri Hoyos  | … |  Yolanda   |
Suhteellisuusperiaate

Suhteellisuusperiaate on fysikaalinen periaate, jonka mukaan fysiikan lait ovat samat kaikissa inertiaalijärjestelmissä eli tasaisessa liikkeessä olevissa koordinaatistoissa, toisin sanoen tasaisessa liikkeessä oleville havaitsijoille. Periaatteen mukaan millään kokeella ei voida osoittaa, onko havaitsija levossa vai tasaisessa liikkeessä.
Suhteellisuusperiaate tunnettiin mekaniikan ilmiöitä koskevana jo klassisessa fysiikassa. Sähkömagneettisten ja optisten ilmiöiden osalta asia oli kuitenkin toisin. Klassisen fysiikan mukaan esimerkiksi kaksi levossa olevaa sähkövarausta vaikuttavat toisiinsa vain sähköstaattisilla voimilla, mutta liikkeessä olevat lisäksi sähkömagneettisilla voimilla, vaikka molemmat liikkuisivat samalla nopeudella samaan suuntaan. Lisäksi valon oletettiin liikkuvan eetterissä vakionopeudella kaikkiin suuntiin, mutta tästä katsottiin seuraavan, että jos havaitsija on liikkeessä, hänen suhteensa valo etenee eri suuntiin eri nopeudella.
Albert Einstein oletti kuitenkin erityisessä suhteellisuusteoriassaan, että suhteellisuusperiaate koskee myös sähkömagneetismin ja optiikan lakeja. Se muodostaa toisen olennaisen postulaatin, josta Einstein johti teoriansa teoreemat. Suhteellisuusperiaatteen mukaan fysiikan lait ovat kaikkialla samanlaiset paikasta tai nopeudesta huolimatta. Ei ole olemassa mitään absoluuttista nopeutta tai asiaa, jonka suhteen liike voitaisiin laskea. Niinpä liike on aina suhteessa johonkin. Erityisesti valon nopeus on vakio myös liikkuvien koordinaatistojen suhteen.  Tämä on kuitenkin mahdollista vain, jos aika ei ole sama kaikille, toisin kuin oli aikaisemmin oletettu.
Esimerkki

Kuvitellaan esimerkiksi juna, jonka sisällä on täysin eristetty laboratorio ikkunattomassa vaununosastossa. Juna kulkee niin tasaisilla raiteilla, ettei sisällä tunnu tärinää, ja raiteet kulkevat suoraan niin, että sisällä ei voi tuntea kääntymisestä aiheutuvia voimia.  Jo klassisesta fysiikasta seuraa, ettei tällöin voida mekaanisten ilmiöiden avulla suoranaisesti havaita junan liikettä. Jos sen sijaan juna on kiihtyvässä liikkeessä, se voidaan kyllä havaita; siitä aiheutuvat hitausvoimat voivat esimerkiksi saada pöydällä olevat kevyet esineet liikahtamaan pöydän suhteen. Klassisen fysiikan mukaan junan tasainen liikekin olisi silti periaatteessa osoitettavissa esimerkiksi mittaamalla sen sisällä tarkasti valon nopeus eri suuntiin, mutta suhteellisuusteorian mukaan se ei käy päinsä edes siten.
Szymon Marciniak

| Szymon Marciniak |
| --- | --- |

Henkilötiedot
Koko nimi:  Szymon Marciniak
Syntynyt: 7. tammikuuta 1981 (ikä 43) Płock, Puola
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2009– 2011– | Ekstraklasa FIFA |  |  |

Szymon Marciniak (s. 7. tammikuuta 1981 Płock, Puola) on puolalainen jalkapalloerotuomari. Hän on toiminut kansainvälisenä tuomarina vuodesta 2011 alkaen.
Aiheesta muualla

Wikimedia Commonsissa on kuvia tai muita tiedostoja aiheesta .
Szymon Marciniakin esittely World Referee -sivustolla (Arkistoitu – Internet Archive) (englanniksi)
Dekeeni

| 1-dekeeni |
| --- | --- |

Tunnisteet
CAS-numero:  872-05-9
PubChem CID:  13381
Ominaisuudet
Molekyylikaava:  C10H20 / C=CC
Moolimassa:  140,26 g/mol
Sulamispiste:  −66,0 °C (207,2 K)
Kiehumispiste:  172,0 °C (445,2 K)
Tiheys:  0,741 g/cm3
Liukoisuus veteen:  0,00031 g/l (25 °C)
1-dekeeni eli dekyleeni (C10H20) kuuluu orgaanisiin yhdisteisiin omaten kymmenen hiiliatomia, 20 vetyatomia ja yhden kaksoissidoksen. Aineesta käytetään myös nimiä alfa-dekeeni ja n-1-dekeeni. Se on yhdeksänneksi yksinkertaisin alkeeni hiilivetyjen ryhmästä. Yksinkertaisin hiilivetyjen alkeeni on eteeni, jolla on kaksi hiiliatomia, joiden välissä on kaksoissidos.
1-dekeeni on dekeenin eräs isomeerinen muoto. 1-Dekeeniä esiintyy kukkien tuoksuissa ja semiokemikaalina eliöiden viestinnässä.
1-dekeenin ominaisuudet

Huoneen lämmössä ja paineessa, nestemäinen 1-dekeeni on väritön, ja se syttyy helposti, sillä 1-dekeenin leimahduspiste on 46 °C (c.c.) ja itsesyttymislämpötila 210 °C.